b'\n_START_ARTICLE_\nLytinis pasitenkinimas\n_START_PARAGRAPH_\nLytinis pasitenkinimas \xe2\x80\x93 psichologini\xc5\xb3 ir fiziologini\xc5\xb3 reakcij\xc5\xb3 visuma, apib\xc5\xabdinanti baigiam\xc4\x85j\xc4\x85 lytinio akto stadij\xc4\x85, kai patiriamas pasitenkinimo jausmas, atsipalaiduoja raumenys ir kraujas i\xc5\xa1teka i\xc5\xa1 lytini\xc5\xb3 organ\xc5\xb3. Vyrams \xc5\xa1is jausmas atsiranda i\xc5\xa1kart po ejakuliacijos ir orgazmo. Moterims jis kartais atsiranda net nepatyrus orgazmo, o kitais atvejais pasitenkinimas gali b\xc5\xabti dalinis (pvz., moterims, kurios vienos sueities metu gali patirti kelet\xc4\x85 orgazm\xc5\xb3). \xc5\xa0is skirtumas tikriausiai yra susij\xc4\x99s su tuo, kad vyrams lytinio pasitenkinimo fiziologin\xc4\x97 pus\xc4\x97 yra svarbesn\xc4\x97 (arba dominuojanti) ir labiau susijusi su orgazmu. Tuo tarpu daugumai moter\xc5\xb3 svarbesn\xc4\x97 pasitenkinimo pus\xc4\x97 yra psichologin\xc4\x97. Moters psichoemocin\xc4\x97 nuotaika intymumo akimirk\xc4\x85 yra lemiama. Tos pa\xc4\x8dios moters lytinis pasitenkinimas gali b\xc5\xabti labai \xc4\xafvairus, priklausomai nuo laiko, pad\xc4\x97ties ir kit\xc5\xb3 veiksni\xc5\xb3._NEWLINE_Lytinis pasitenkinimas da\xc5\xbeniausiai nepatiriamas d\xc4\x97l nepalanki\xc5\xb3 s\xc4\x85lyg\xc5\xb3 sueities metu, nereguliaraus sekso, baim\xc4\x97s, kad kas nors pa\xc5\xa1alinis aptiks besimylint, nepasitik\xc4\x97jimo lytiniu partneriu (arba nejau\xc4\x8diant dvasinio artumo), baim\xc4\x97s pastoti ar u\xc5\xbesikr\xc4\x97sti venerine liga, netinkamo erogenini\xc5\xb3 zon\xc5\xb3 stimuliavimo, lytin\xc4\xaf susijaudinim\xc4\x85 slopinan\xc4\x8di\xc5\xb3 neigiam\xc5\xb3 emocij\xc5\xb3 (baim\xc4\x97s, nejaukumo, g\xc4\x97dos) ir kt.'